Temeljem Odluke odavanju suglasnosti ravnatelju za raspisivanje natječaja za dodjelu stipendija Upravnog vijeća Psihijatrijske bolnice Lopača od 28. studenog 2023., a sukladno Pravilniku o uvjetima i kriterijima u postupku dodjele stipendija Psihijatrijske bolnice Lopača raspisuje se:

**N A T J E Č A J**

**za dodjelu 6 stipendija redovitim učenicima 4. i 5. razreda srednje medicinske škole - smjer medicinska sestra/medicinski tehničar**

1. Visina mjesečne stipendije iznosi 300,00 EUR-a (slovima: tristoeura mjesečno).
2. Vrijeme stipendiranja je od sklapanja ugovora o stipendiranju do kraja školske godine odnosno najduže 30 dana po proteka drugog ispitnog (jesenskog) roka.
3. Mjesto školovanja: Hrvatska.
4. Pravo na podnošenje zahtjeva za dodjelu stipendije imaju državljani Republike Hrvatske redovni učenici srednje medicinske škole smjer medicinska sestra – tehničar koji ne primaju stipendiju ili novčanu naknadu koja ima obilježje stipendije

Kandidati natječaju uz zahtjev za dodjelu stipendije treba priložiti:

* životopis
* uvjerenje o upisu u tekuću 2023/2024. godinu
* domovnicu (preslika)
* rodni list (preslika)
* potvrda o prebivalištu (ne stariju od mjesec dana)
* Dokaze (podebljani font) za okolnosti i činjenice temeljem kojih ostvaruju bodove kao niže prikazano.

NAČIN DODIJELJIVANJA BODOVA I DOKAZI/DOKUMENTI KOJI SE DOSTAVLJAJU

Za dokazivanje okolnosti i činjenica temeljem kojih se dodjeljuju bodovi kandidati dostavljaju:

1. **Za postignut uspjeh** dostavlja se **svjedodžba o završenim prethodnim školskim godinama** te se uspjeh boduje kako slijedi:

Uspjeh u obrazovanju je uspjeh postignut u prethodnim školskim/akademskim godinama, izračunatom prema prosjeku ocjena na dvije decimale.

|  |  |
| --- | --- |
| Prosjek ocjena | Bodovi |
| do 2,99 | 10 |
| 3,00-3,49 | 60 |
| 3,50-4,00 | 70 |
| 4,01-4,49 | 80 |
| 4,50-4,90 | 90 |
| 4,91-5,00 | 100 |

U kategoriji uspjeh u obrazovanju kandidat može ostvariti najviše 100 bodova.

1. **Za osvojene nagrade,** sudjelovanja na natjecanjima u kategorijama: državno i međunarodno natjecanje u prethodnim školskim godinama dostavljaju se:

**- diplome odnosno priznanja na natjecanjima i nagradama dobivenim tijekom obrazovanja**

Bodovi se dodijeljuju prema sljedećim tablicama:

* 1. Državno natjecanje:

|  |  |
| --- | --- |
| Osvojeno mjesto | Bodovi |
| 1. | 20 |
| 2. | 15 |
| 3. | 10 |
| sudjelovanje | 5 |

* 1. Međunarodno natjecanje:

|  |  |
| --- | --- |
| Osvojeno mjesto | Bodovi |
| 1. | 25 |
| 2. | 20 |
| 3. | 15 |
| sudjelovanje | 10 |

1. Za učenike, osvojene nagrade i sudjelovanje na državnim natjecanjima boduju se ako su natjecanja provedena u organizaciji: Ministarstva znanosti i obrazovanja, Agencije za odgoj i obrazovanje, Agencije za strukovno obrazovanje i obrazovanje odraslih, drugih nadležnih ministarstava, drugih nadležnih institucija ili ustanova.
2. Za studente, osvojene nagrade i sudjelovanje na državnim natjecanjima boduju se ako su natjecanja provedena u organizaciji: Ministarstva znanosti i obrazovanja, drugih nadležnih ministarstava, drugih nadležnih institucija ili ustanova.
3. Osvojene nagrade i sudjelovanje na međunarodnim natjecanjima boduju se ako su natjecanja provedena u organizaciji institucija adekvatnog profila.
4. U kategoriji državnog natjecanja, kandidat može ostvariti najviše 20 bodova, a u kategoriji međunarodnog natjecanja, kandidat može ostvariti najviše 25 bodova.
5. Ukoliko je kandidat sudjelovao, odnosno osvojio nagrade na više natjecanja, bodovati će se samo najuspješnije u svakoj kategoriji.
6. Ukoliko je uspjeh na natjecanjima isti na više natjecanja unutar iste kategorije, bodovati će se samo jedno natjecanje.
	1. **Za dokazivanje posebnog socijalno-ekonomskog statusa**

- za umrlog roditelja potrebno je priložiti **smrtni list roditelja,**

- za nestalog roditelja prilaže se **dokaz Ministarstva unutarnjih poslova o statusu nestale osobe**,

- ukoliko roditelj nije poznat prilaže se **izvod iz matične knjige rođenih ili rodni list**

- ukoliko je pod skrbništvom ili je kao dijete bio pod srkbništvom ili mu je priznato pravo na uslugu socijalnog smještaja ili mu je kao djetetu bilo priznato pravo na socijalnu uslugu smještaja na temelju propisa iz područja socijalne skrbi prilaže se **rješenje o dodjeli skrbništva ili priznavanju prava na socijalnu uslugu smještaja** koju izdaje nadležna ustanova iz područja socijalne skrbi

- za roditelja hrvatskog branitelja prilaže se **dokaz o statusu hrvatskog branitelja iz Domovinskog rata** koje izdaje nadležno tijelo državne uprave/nadležno upravno tijelo županije odnosno Grada Zagreba

- za dokazivanje visine prosječnih mjesečnih prihoda po članu kućanstva za godinu 2022. i/ili 2023. **prilaže se potvrda o prihodima za sve članove kućanstva Porezne uprave i ispunjava se Izjava o članovima zajedničkog kućanstva**

- za dokazivanje razvoda ili prestanka bračne zajednice odnosno izvanbračne zajednice roditelja učenika prilaže se **sudska odluka o rastavi braka/dodjeli skrbništva ili drugi dokument** koji dokazuje postojanje takvih okolnosti, a koji je izrađen od strane nadležnih tijela i institucija koji su uključeni u takve postupke

- za dokazivanje da su brat i sestra korisnici prava na doplatak za pomoć i njegu ili prava na osobnu invalidninu na temelju propisa iz područja socijalne skrbi prilaže se **rješenje o ostvarivanju prava na doplatak za pomoć i njegu** koje izdaje nadležna ustanova iz područja socijalne skrbi i **i ispunjava se Izjava o članovima zajedničkog kućanstva.**

- za dokazivanje da je kandidat korisnik prava na zajamčenu minimalnu naknadu ili čiji su roditelji korisnici prava na zajamčenu minimalnu naknadu na temelju propisa iz područja socijalne skrbi dostavlja se **rješenje o priznavanju prava na zajamčenu minimalnu naknadu** koje izdaje nadležna ustanova iz područja socijalne skrbi.

- za dokazivanje činjenice da učenik pohađa školu izvan mjesta prebivališta dostavlja se **uvjerenje o prebivalištu i boravištu**

- za učenika čiji roditelj ima tjelesno oštećenje od 100% prilaže se prilaže se **potvrda o upisu u Registar osoba s invaliditetom** koja sadrži postotak utvrđenog oštećenja organizma koju izdaje Hrvatski zavod za javno zdravstvo i/ili potvrda odgovarajuće nadležne ustanove za roditelje koji imaju prebivalište izvan Republike Hrvatske.

Bodovanje se vrši kako slijedi u prikazu:

1. je dijete bez oba roditelja[[1]](#footnote-0) 60
2. je dijete bez jednog roditelja 35
3. je dijete hrvatskoga branitelja 10
4. su oba roditelja hrvatski branitelji 20
5. prosječni mjesečni prihodi po članu kućanstva 15

ne prelaze 100% proračunske osnovice za godinu koja prethodi

školskoj/akademskoj godini

1. su se roditelji razveli ili je prestala izvanbračna zajednica roditelja u

 posljednje tri godine 20

1. su brat ili sestra korisnik prava na doplatak za pomoć i njegu

ili prava na osobnu invalidninu na temelju propisa iz područja socijalne skrbi 10

1. studira/pohađa srednju školu izvan mjesta prebivališta 10
2. je korisnik prava na zajamčenu minimalnu naknadu ili

čiji su roditelji korisnici prava na zajamčenu minimalnu

naknadu na temelju propisa iz područja socijalne skrbi 15

1. ima oba roditelja s tjelesnim oštećenjem od 100% 40
2. ima jednog roditelja s tjelesnim oštećenjem od 100% 20

U kategoriji poseban socijalno-ekonomski status ostvaruje broj bodova kao prikazano osim u slučajevima iz točaka e) i i) kada može ostvariti najviše 15 bodova.

**Rok za podnošenje prijave je 15 (slovima: petnaest) dana računajući od dana objave natječaja neovisno o načinu dostave!**

Prijave s dokumentacijom primaju se radim danom od 8,00 do 16,00 sati u tajništvu Bolnice ili se dostavljaju putem pošte na adresu: PSIHIJATRIJSKA BOLNICA LOPAČA, Lopača 11, 51218 Dražice.

Prijave moraju biti u zatvorenoj omotnici/koverti - s naznakom “ZA NATJEČAJ ZA DODJELU STIPENDIJA -  **NE OTVARATI**”

Nepotpune i nepravovremene prijave neće se razmatrati.

Za dodatne informacije kontakt osoba: mr.sc. Loretta Hill, dipl.iur

Tel: 051 652 202 ; Mobitel: 099 494 43121; loretta.hill@pbl.hr

Psihijatrijska bolnica Lopača dostavljene podatke kandidata obrađuje u skladu sa odredbama pozitivnih propisa koji uređuju zaštitu osobnih podataka (PRIVOLA ZA OBRADU OSOBNIH PODATAKA).

**Ukoliko je podnositelj prijave maloljetan Privolu ispunjavaju osobe koje obavljaju roditeljsku skrb.**

Dostavljeni podaci obrađivati će se u svrhu provođenja natječaja te se neće koristiti u druge svrhe.

Prema Zakonu o ravnopravnosti spolova (NN br. 82/08, 69/17) na ovaj natječaj mogu se prijaviti osobe oba spola.

Ravnatelj:

Neven Ivanović, dipl.oec.

Prilozi:

1. Privola za obradu osobnih podataka
2. Izjava o članovima zajedničkog kućanstva
3. Izjava o neprimanju stipendije
1. Za kandidata kojem je jedan roditelj umro, nestao ili nepoznat priznaje se 35 bodova, a za kandidata čija su oba roditelja umrla, nestala ili nepoznata ili je pod skrbništvom ili je kao dijete bio pod skrbništvom ili mu je priznato pravo na socijalnu uslugu smještaja ili mu je kao djetetu bilo priznato pravo na socijalnu uslugu smještaja na temelju propisa iz područja socijalne skrbi 60. [↑](#footnote-ref-0)